b'\n_START_ARTICLE_\nJunkers Ju 88\n_START_PARAGRAPH_\nJunkers Ju 88 je bil nem\xc5\xa1ki bombnik druge svetovne vojne. Bil je eden najbolj vsestranskih letal tistega \xc4\x8dasa, uporabljan na vseh frontah koder se je pojavljala Luftwaffe v \xc5\xa1tevilnih verzijah. Tako je bil poleg osnovne, bombni\xc5\xa1ke razli\xc4\x8dice poznan \xc5\xa1e kot torpedni bombnik, daljinski in no\xc4\x8dni lovec, izvidni\xc5\xa1ko letalo in celo kot letalo - lete\xc4\x8da bomba. \xc4\x8cetudi je bil \xc5\xbee zdavnaj zastarel so ga uporabljali do konca vojne in izdelali v vseh verzijah skupno okoli 15.000 teh strojev._NEWLINE_Imel je veliko steklenih povr\xc5\xa1in, ki so jih morali pozneje zaradi varnosti posadke okrepiti s kovinskimi plo\xc5\xa1\xc4\x8dami. V boju z britanskimi lovci je bil popolnoma nemo\xc4\x8den. Bil je bombnik strmoglavec, zato je imel pod krili posebne zavorne povr\xc5\xa1ine.'